اصغریہ اسٹوڈنٹس آرگنائزیشن پاکستان:

زمانۂ غیبت میں امام وقت کی صحیح شناخت و معرفت امت اسلامیہ کا عظیم فریضہ ہے

اصغریہ اسٹوڈنٹس آرگنائزیشن پاکستان کے مرکزی کنونشن بعنوان ’’مہدویت محافظ اسلام‘‘کا آغازبھٹ شاہ میں دعائے کمیل سے ہوا ۔

خبر کا کوڈ: ۴۳۲۳۷۰

تاریخ: ۲۳ اسفند ۲۰۱۷ - ۱۰:۴۳

رسا نیوز ایجنسی کی رپورٹ کے مطابق، اصغریہ اسٹوڈنٹس آرگنائزیشن پاکستان کے مرکزی کنونشن  بعنوان ’’مہدویت محافظ اسلام‘‘کا آغازبھٹ شاہ میں دعائے کمیل سے ہوا جس میں علاقہ کی مختلف شخصیتوں اور اراکین کی کثیر تعداد نے شرکت کی ۔

کنونشن کے افتتاحی کلمات مرکزی صدر برادرحبدار علی نے ادا کیئے کنونشن میں صوبہ بھر سے اصغری مجاہدوں کی آمد کا سلسلہ جاری ۔

کنونشن کی پہلی نشت سے خطاب کرتے ہوئے مذہبی اسکالر ڈاکٹر ذاہد حسین ذاہدی نے کہا حضرت امام مہدی علیہ السلام کے زمانۂ غیبت میں امت اسلامیہ کا ایک بڑا فریضہ یہ ہے کہ وہ امام کی صحیح پہچان اور معرفت پیدا کرے ۔ کسی بھی حقیقت کی شناخت ، اس راہ حقیقت کے بغیر کسی بھی دوسری راہ سے ممکن نہیں ہے اگر کوئی اپنے امام کو صرف اس کے تعارف نامے کی حد تک جانتا ہے تو در حقیقت وہ امام کو نہیں پہچانتا!حدیث شریف ہے کہ جو شخص بھی مرگیا اور اپنے امام کو نہ پہچان سکا اس کی موت جاہلیت کی موت ہے۔ اب یہ معرفت جس قدر گہری ہوگي اتنا ہی انسان جاہلیت سے دور ہوگا۔ /۹۸۸/ ن ۹۲۱